ابو قاسم حنائی

ابو قاسم حسین بن محمد بن ابراہیم بن حسین دمشقی حنائی
یہ ایک معتبر محدثِ دمشق تھے اور کتاب حنائیات کے مصنف ہیں جو دس جلدوں پر مشتمل ہے اور جسے حافظ عبد العزیز نخشبی نے اُن کے لیے منتخب کیا تھا۔
 اساتذہ و مشائخ 
انھوں نے حدیث کی سماع عبد الوہاب کلابی، حسن بن درستویہ، عبد اللہ بن محمد حنائی، تمام بن محمد رازی، ابو بکر بن ابی حدید، محمد بن عبد الرحمن القطان، ابو الحسن بن جہضم اور دیگر محدثین سے کی۔
 تلامذہ 
ان سے روایت کرنے والوں میں ابو سعد سمان، ابو بکر خطيب بغدادی، مکی رملی، ابو نصر بن ماکولا، سہل بن بشر، عبد المنعم بن علی کلابی، ابو قاسم نسیب، ابو طاہر محمد، اُن کے دو بیٹے ابو حسین عبد الرحمن اور ابو حسن بن موازینی، طاہر بن سہل اسفرائينی، عبد الکریم بن حمزہ، ہبۃ اللہ بن اکفانی، ابو حسن بن سعيد، ثعلب بن جعفر السراج اور بہت سے دیگر شامل ہیں۔
 اوصاف و مقام 
وہ اپنے زمانے میں دمشق کے بڑے محدث سمجھے جاتے تھے۔
 ابو قاسم نسیب بیان کرتے ہیں:
“میں نے اس ثقہ، دیندار اور فاضل محدث ابو قاسم حنائی سے اُن کی پیدائش کے متعلق پوچھا تو انھوں نے بتایا کہ وہ 378 ہجری میں پیدا ہوئے۔”
 ابن ماکولا کہتے ہیں: “میں نے ان سے روایت لی۔ وہ ثقہ تھے اور اُن کی نسبت حنا (مہندی) بیچنے کی طرف ہے۔”
 الکتانی کہتے ہیں:
“ان کی وفات جمادی الاولٰی 459 ہجری میں ہوئی۔ وہ ابن درستویہ کے آخری شاگرد تھے۔ انھیں مقبرہ باب کیسّان میں اپنے بھائی علی کی قبر کے پاس دفن کیا گیا۔ ان کی جنازے میں اتنا بڑا اجتماع تھا کہ عرصہ دراز سے ایسا منظر نہیں دیکھا گیا تھا۔”سير أعلام النبلاء المكتبة الإسلامية أبو القاسم الحنائي المكتبة الشاملة 
 اُن کی تصانیف 
ان کی مشہور کتاب فوائد حنائی یا حنائیات ہے، جو حدیث پر مشتمل دس جلدوں کی ایک بڑی تصنیف ہے۔فوائد الحنائي أو الحنائيات المكتبة الوقفية 
 وفات 
ابو قاسم حنائی کی پیدائش شوال 378 ہجری (989ء) میں ہوئی اور وہ جمادی الاولٰی 459 ہجری (1067ء) میں وفات پا گئے۔

 حوالہ جات 

زمرہ:سنی علماء اسلام
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:شاگرد ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:دمشق کی وفیات
زمرہ:1067ء کی وفیات
زمرہ:صفحات مع استعمال P19 خاصیت
زمرہ:دمشق میں پیدا ہونے والی شخصیات
زمرہ:989ء کی پیدائشیں
زمرہ:378ھ کی پیدائشیں
زمرہ:459ھ کی وفیات